Voorblad van die eerste uitgawe van die eerste publikasie van die Royal Society
The Royal Society of London for Improving Natural Knowledge is gewoonlik bekend as die Royal Society. Dit is die oudste wetenskaplike akademie ter wêreld wat op 28 November 1660 deur, onder andere, Christopher Wren, Robert Boyle en John Wilkins gestig is. In 1665 is die wetenskaplikke tydskrif Philosophical Transactions in die lewe geroep en in 1731 is die Copley Medal vir die eerste keer toegeken.
Die Royal Society het ongeveer 1450 lede (Fellows) en 140 buitelandse lede. Nuwe lede word deur die huidige lede vanuit die Britse Statebond of Ierland gekies. Elke jaar word ook tien buitelandse lede gekies. Lede mag die postnominale letters "FRS" (Fellow of the Royal Society) gebruik. Ongeveer 80 lede van die Royal Society het die Nobelprys gewen.
Beroemde lede van die Royal Society sluit, onder andere, Albert Einstein, Isaac Newton en Stephen Hawking in.
Lede met Suid-Afrikaanse verbindings sluit, onder andere, sir John Herschel (1792-1871) en sy seuns Alexander Stewart Herschel (1836 - 1907) John Herschel (1837 - 1921). Tussen 1833 en 1838 woon sir John Herschel in die Kaapkolonie waar hy die sterre van die suidelike Halfrond en die flora van die Kaapstad gebied gekatalogiseer het. Sy seuns Alexander en John is tydens sy verblyf in Kaapstad gebore.
↑ "History". Londen: The Royal Society. Besoek op 28 April 2014.
↑ "Fellowship". Londen: The Royal Society. Besoek op 28 April 2014.
Wikimedia Commons het meer media in die kategorie Royal Society.
Ontsluit van "https://af.wikipedia.org/w/index.php?title=Royal_Society&oldid=1884402"